**Emlékeztető az ELTE TTK HÖK Választmányának 2012. március 19.-i üléséről**

**Az emlékeztetőt készítette:** Szellák Zsanett Titanilla.

**Jelen vannak:** Dukán András Ferenc, Árendás Péter, Ferdinandy Bence, Hegedüs György, Kuti Péter, Ivancsó Veronika, Kovács Fanni, László Dávid, László Dorina és Molnár Zsolt szavazati joggal; Adorján Gábor, Berta Márton, Fontanji Andor, Hajdu Vivien, Hermán Dániel, Koczúr Szilvia, Sik Zsuzsanna Brigitta, Szellák Zsanett Titanilla és Varga Erna tanácskozási joggal.

A Választmány 9 fővel határozatképes.

**Dukán András Ferenc 16:10 perckor megnyitotta az ülést.**

**Tervezett napirend:**

1. Bejelentések

2. Kari Tanács anyagainak tárgyalása

3. Pályázatok

4. Jutalomkeret

5. Küldöttgyűlés anyagainak tárgyalása

6. Egyebek

Dukán András Ferenc módosítási javaslatot tett.

**Módosított napirend:**

1. Bejelentések

2. Pályázatok

3. Kari Tanács anyagainak tárgyalása

4. Jutalomkeret

5. Küldöttgyűlés anyagainak tárgyalása

6. Személyi kérdések

7. Egyebek

*A Választmány határozatot hozott*

55/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Dukán András Ferenc által módosított napirendet.

1. **Bejelentések (16:10)**

Dukán András Ferenc köszöntötte az új választmányi delegáltakat.

Árendás Péter elmondta, hogy tesztfázis a kari kérvényezéssel kapcsolatban megkezdődött.

László Dorina elmondta, hogy március 15-17. között a Környezettudományi Oktatási Konferencia lezajlott. Ivancsó Veronika hozzászólásában elmondta, hogy a Hallgatói Önkormányzat támogatta tollakkal a rendezvényt. Ferdinandy Bence arról kérdezett, hogy megrendezésre kerül-e a későbbiekben ilyen rendezvény és a helyzet javítására lesz-e valamilyen koncepció. László Dorina elmondta, hogy tervezik a koncepció kialakítását. László Dávid elmondta, hogy az ELTE a legjobb esetben az 5. helyen van a felsőoktatási intézmények között szervezeti struktúra tekintetében. Berta Márton elmondta, hogy emlékeztető készült az eseményről. László Dávid elmondta, hogy a felsőoktatáson kívüli dolgokból az ELTE a legjobb.

Kuti Péter elmondta, hogy a csütörtöki napon hallgatói fórum lesz, amelyet Frank András a Matematika Intézet igazgatója kezdeményezett. A program célja a helyes pályán tartás, illetve a diákok ösztönzése, segítése, hogy képzési időn belül végezni tudjanak.

Dukán András Ferenc elmondta, hogy szeretne a Tétékás Nyúzban cikket a Környezettudományi Konferenciáról.

Árendás Péter a hallgatói fórum hirdetésének módjáról kérdezett, amelye Kuti Péter válaszolt.

1. **Pályázatok (16:16)**

*a; Külügyi mentorképzés*

Dukán András Ferenc elmondta, hogy a Külügyi mentorképzés pályázat ki lett küldve választmányi levelezőlistára, amelyben le volt írva, hogy 8 mentor venne részt ezen a képzésen. 3000 Ft-ot javasolt támogatásra személyenként, így 24000 Ft volt a végső javaslata, amely keretátadással lesz rendezve.

László Dávid a résztvevők létszámáról kérdezett, amelyre válaszolva Dukán András Ferenc elmondta, hogy 2 fő részvételét támogatja az EHÖK.

*A Választmány határozatot hozott*

56/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Külügyi mentorképző pályázatot résztvevőnként 3000 Ft-tal.

b; TTK HÖK Tavaszi Vezetőképző

Dukán András Ferenc arról kérdezte a jelenlévőket, hogy ki szervezné meg a HÖK Tavaszi Vezetőképzőjét, amely valószínűleg április 27-29 között kerülne megrendezésre.

László Dávid javasolta Árendás Pétert szervezőnek, aki elmondta, hogy László Dávidra gondolt szervezőnek.

Dukán András Ferenc szimpátiaszavazást kért a szervezők személyéről.

Az ELTE TTK HÖK Választmánya szimpatikusnak találta László Dávidot és Árendás Péter a Tavaszi Vezetőképző szervezőinek.

Sik Zsuzsanna Brigitta a választmányi hétvégéről kérdezett, amelyre válaszolva Dukán András Ferenc elmondta, hogy tervez olyan programot, amelyen csak a tisztségviselők vesznek részt. Árendás Péter elmondta, hogy ezt és a vezetőképzőt nem célszerű egymás utáni hétvégére tenni.

Sik Zsuzsanna Brigitta felhívta a figyelmet a mentorrendszer időpontjaira.

A jelenlévők a vezetőképző időpontjáról vitáztak.

Dukán András Ferenc arról kérdezte a jelenlévőket, hogy a 21-i vagy a 28-i időpontot találják alkalmasabbnak.

Árendás Péter elmondta, hogy a 28-i időpont messzebb van, ez az érv szól e mellett.

Ferdinandy Bence elmondta, hogy neki nem felel meg a 21-i időpont. Molnár Zsolt elmondta, hogy a földrajz és földtudományi szakterületüknek nem felel meg a 28-a konferencia miatt.

Dukán András Ferenc az április 21-i időpontról kért szimpátiaszavazást. A jelenlévők egyhangúan szimpatikusnak találták az időpontot.

László Dávid a helyszínről kérdezett, amelyre reflektálva Dukán András Ferenc elmondta, hogy támogatja, hogy minél olcsóbb legyen.

c; Felező buli

Dukán András Ferenc ismertette a beszámolót. Elmondta, hogy támogatja a minél olcsóbb bulikat. Szerinte nem volt hallgatóbarát a helyszín

László Dávid arról kérdezte Molnár Zsoltot, hogy számlát kaptak-e a securityért. Molnár Zsolt válaszában elmondta, nem tudja, mert nem volt szervező, a hely volt a szervező, ők csak a belépőt szedték. Azért ezt a helyet választották, mert nem kellett kauciót fizetni illetve semmi kötelező fogyasztás nem volt. Előzetes tájékoztatás szerint nem ilyen árakkal dolgoztak.

László Dávid elmondta, hogy le kell szerződni a hellyel. Molnár Zsolt reflektálva az elhangzottakra elmondta, hogy ha lesz egy jogi szervezet mögöttük, akkor jó lesz a szerződés. László Dávid elmondta, hogy a szerződés védi a szervezőket és büntetésjogi felelősségre vonja a helyet. Magán személy is lehet a szerződő fél. Molnár Zsolt elmondta, hogy nem vett részt a szervezésben, de tudomása szerint a hely nem akarta, hogy magánszemély legyen, aki szerződik.

*A Választmány határozatot hozott*

57/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan elfogadta a Felező buli beszámolót.

1. **Kari Tanács anyagainak tárgyalása (16:32)**
2. Dékánválasztás.

Dukán András Ferenc elmondta, hogy volt 2 dékánjelöltnél, beszélt velük különböző kérdésekről. Két erős dékánjelölt van véleménye szerint. Mindkettőre adna szavazatot. A jelenlegi helyzetet Surján Péter korrekcióval tudná fenntartani. Hommonay Zoltán ezt a rendszert átalakítva, újítva tudná a Kart vezetni. Surján Péter egy határozottabb személyiség. Hommonay Zoltán ezzel szemben kompromisszumkész, megoldáskereső alkat, aki a jelenlegi konfliktusokat is maga mögött tudná hagyni. Surján Péter tud tárgyalni és tudja érvényesíteni az akaratát. Egyikük a gazdasági, a másikuk oktatási dolgokban jobban otthon van. Ennek fényében kell mindenkinek meggondolni, hogy kire adja le a voksát. Ferdinandy Bence hozzászólt az elhangzottakhoz.

Dukán András Ferenc elmondta, hogy a dékánhelyetteseket nem lehet tudni addig, amíg meg nem lesz választva a dékán.

Sik Zsuzsanna Brigitta a többi Kari Tanács tag véleményéről kérdezett. Hegedüs György hozzászólásában elmondta, hogy Homonnay Zoltánnal nem dolgozott még együtt. Surján Péternél hallgatott kurzust és IT-re is járt. Elmondta, hogy melyik jelöltet tarja alkalmasabbnak a posztra.

László Dávid elmondta, hogy egy véleményen van Dukán András Ferenccel. Beszélt a környezettudományi szakterületről és kifejtette álláspontját

16:44 Sik Zsuzsanna Brigitta távozott az ülésről.

16:47 Sik Zsuzsanna Brigitta visszatért az ülésre.

Árendás Péter elmondta, körvonalazódott neki, hogy kit fog támogatni. Elmondta milyen szempontok alapján mérlegelt.

Hermán Dániel arról kérdezett, hogy mi volt Michaletzky György posztja mielőtt dékán lett. Dukán András Ferenc válaszában elmondta, hogy gazdasági dékánhelyettes volt.

Ivancsó Veronika elmondta, hogy a dékánmeghallgatások után körvonalazódott a véleménye, de még nem tudja, hogy kire fog szavazni. Árendás Péter szólt hozzá az elhangzottakhoz.

László Dávid elmondta, olyan oktató, hogy környezettudományi nem létezik. Berta Márton és Dukán András Ferenc reflektált az elhangzottakra.

A jelenlévők vitáztak a környezettudományi szakterületről.

Sik Zsuzsanna Brigitta arról kérdezett, lehetséges-e, hogy nem sikerül dékánt választani. Dukán András Ferenc elmondta, hogy nem ismeri a szavazás pontos menetét.

Dukán András Ferenc elmondta, hogy csütörtökön fél 1-kor az Északi Hallgatói Iroda előtt várja a Kari Tanács tagokat.

Dukán András Ferenc ismertette a Kari Tanács további napirendi pontjait.

A jelenlévők beszéltek az ICT mesterszak alapításáról.

1. **Jutalomkeretek (17:09)**

17:09 Berta Márton, Varga Erna, Koczúr Szilvia távozott az ülésről.

*a; Nyílt Nap*

László Dávid elmondta, hogy a Nyílt Napot nem ő szervezte.

Dukán András Ferenc 180.000 Ft-ot javasolt támogatásra.

Kovács Fanni felhívta a figyelmet egy helytelen EHA kódra.

Hajdu Vivien elmondta, hogy bár szerepel a felterjesztésben, de ő nem vett részt a nyílt napon. László Dávid reflektálva az elhangzottakra elmondta, hogy elveszett a jelenléti ív, így a szakterületi koordinátortoktól lett bekérve a részvételi névsor.

Dukán András Ferenc Hajdu Vivien kihúzásával 180.000 Ft-ot javasolt támogatásra.

László Dávid elmondta, hogy a pályázatban saját tevékenység is szerepel. Dukán András Ferenc 4000 Ft-ot javasolt saját tevékenységre. Így összesen 184.000 Ft támogatásra javasolta a pályázatot.

*A Választmány határozatot hozott*

58/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Nyílt Nap jutalomkeret pályázatot 180.000 Ft-tal és 4.000 Ft saját tevékenységre adott jutalommal.

Hermán Dániel arról kérdezett, hogy ki szervezte a nyílt napot. Dukán András Ferenc válaszolt a kérdésre.

*b; Tétékás Nyúz 44.félévfolyan 3. szám*

Dukán András Ferenc ismertette a pályázatot. Elmondta, hogy a felterjesztés kapcsán értekezett Fontanji Andorral.

Sik Zsuzsanna Brigitta a dékánjelöltekről szóló cikkről kérdezett, amelyre Fontanji Andor válaszolt.

László Dávid a karakterekről kérdezett. Fontanji Andor válaszolt a kérdésre.

Dukán András Ferenc elmondta, hogy újra kell gondolni a Tétékás Nyúz jutalomkeret pályázatait. Prekoncepciót kért Fontanji Andortól.

*A Választmány határozatot hozott*

59/2012 (III.19) számú választmányi határozat: Az ELTE TTK HÖK Választmánya 9 igen szavazattal egyhangúan támogatta a *Tétékás Nyúz 44.félévfolyan 3. szám* jutalomkeret pályázatot 60.100 Ft-tal.

d; Tétékás Nyúz archívum

Ivancsó Veronika elmondta, hogy a benyújtó saját tevékenysége szerepel benyújtó-saját tevékenység. Dukán András Ferenc javasolta visszaküldésre a pályázatot formai hiba miatt.

*A Választmány határozatot hozott*

60/2012 (III.19) számú választmányi határozat: Az ELTE TTK HÖK Választmánya 9 igen szavazattal egyhangúan támogatta a Tétékás Nyúz archívum jutalomkeret pályázat visszaküldését formai hiba miatt.

e; Földes Felező

Dukán András Ferenc elmondta, hogy nem lehet fix költséget beleírni a pályázatba, majd ismertette a pályázatot.

Sik Zsuzsanna Brigitta a beengedéssel kapcsolatban kérdezett. Molnár Zsolt válaszában elmondta, hogy 20:00-tól engedték be a résztvevőket.

László Dávid a plakátokkal kapcsolatban szólt hozzá a pályázathoz, amelyre Molnár Zsolt reflektált.

László Dávid Kuti Pétert kérdezte, hogy két ember szokta-e szervezi a szakos bulikat.

Kuti Péter elmondta, hogy kevés volt tavaly az egy embert és már kettő szokta szervezni.

Hermán Dániel a plakátolással kapcsolatban kérdezett. Molnár Zsolt válaszolt a kérdésre

*A Választmány határozatot hozott*

61/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Földes Felező jutalomkeret pályázatot 28.000 Ft-tal.

**5. A Küldöttgyűlés anyagainak tárgyalása (17:15)**

Dukán András Ferenc elmondta, hogy Jánosi Attila javasolta, hogy az 1. helyen szerepeljen a dékánválasztás. Ferdinandy Bence arról kérdezett, hogy milyen tájékoztatót kíván elmondani a választással kapcsolatban. Dukán András Ferenc összefoglalta, hogy mit szeretne elmondani.

Dukán András Ferenc szimpátiaszavazást kért arról, hogy szerepeljen-e az első napirendi pontként a dékánválasztás. A jelenlévők nem találták szimpatikusnak a javaslatot.

Dukán András Ferenc ismertette a napirendi pontokat.

1. Személyi kérdések

Dukán András Ferenc elmondta, hogy a KTC-be és az FF IT-be kell delegálni, de a Földrajz- és földtudományi Intézeti Tanács delegáltat a mai Választmányon megválasztják a jelenlévők.

1. Ügyrendek

Dukán András Ferenc elmondta, hogy a SZAB ügyrendek kerülnek majd elfogadásra. Arra kérte a szakterületi koordinátorokat, hogy, aki még nem küldte el, az tegye meg.

1. TTK HÖK Alapelvek

Dukán András Ferenc elmondta, hogy előzetesen kiküldésre került az anyag, a véleményeket várja.

1. Mentorkoncepció

Dukán András Ferenc elmondta, hogy fent van a honlapon lehet véleményezni.

1. Tájékoztató a dékánválasztásról
2. Bejelentések

Dukán András Ferenc elmondta, hogy a gólyatáborokról fog beszélni.

1. **Személyi kérdések (17:30)**

Dukán András Ferenc elmondta, hogy Hajdu Vivien és Sáfár Evelin írásban vállalta a jelölést FF IT-be.

Sik Zsuzsanna Brigitta tett fel kérdést a szavazással kapcsolatban, amelyre az Ellenőrző Bizottság válaszolt.

A szavazás titkosan történt.

17:33 Fontanji Andor távozott az ülésről.

A jelenlévők megválasztották 9 igen és 1 nem szavazattal Hajdu Vivient és 10 igen szavazattal Sáfár Evelint a Földrajz és földtudomány Intézeti Tanácsba.

*A Választmány határozatot hozott*

62/2012 (III.19) számú választmányi határozat: Az ELTE TTK HÖK Választmánya megválasztotta 9 igen és 1 nem szavazattal Hajdu Vivient és 10 igen szavazattal Sáfár Evelint a Földrajz és földtudomány Intézeti Tanács tagjának.

**7. Egyebek (17:35)**

László Dávid felhívta a rendezvényszervezők figyelmét, hogy ha a bulikon TTK-s hallgató a DJ, akkor jutalomkerettel is lehet honorálni.

László Dávid a névjegykártyákról kérdezett, majd elmondta, hogy ha sok idő még mire megérkeznek, akkor ő csináltat magának. Ivancsó Veronika elmondta, hogy még nem válaszoltak az e-mailre, de ír még egy üzenetet az illetékeseknek.

László Dorina arról kérdezett, hogy a környezettudományi szakterületi koordinátor e-mail címe visszakerül-e a választmányi listára. Dukán András Ferenc elmondta, hogy már felvette.

Kuti Péter a MATSZACS-os tollakkal kapcsolatban kérdezett, amelyre válaszolva Ivancsó Veroninak elmondta, hogy még nem válaszoltak.

Árendás Péter elmondta, hogy a mai napon beszélt Török Gabriellával, aki elmondta, hogy a ludens-es e-mail címek megszűnnek és a caesarosak kerülnek bevezetésre.

László Dávid megdicsérte a kémia szakterületet, mert szakos bulijuk előtt egy héttel már megvoltak az engedélyek. A matekos-bioszos barátság buli engedélyeiről kérdezte Kuti Péter, aki elmondta, hogy elküldte már Dávidnak őket.

Sik Zsuzsanna Brigitta a Déli Hallgatói Iroda rendjével kapcsolatban tett hozzászólást.

**Dukán András Ferenc 17:42 perckor bezárta az ülést.**

**Határozatok:**

55/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Dukán András Ferenc által módosított napirendet.

56/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Külügyi mentorképző pályázatot résztvevőnként 3000 Ft-tal.

57/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan elfogadta a Felező buli beszámolót.

58/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Nyílt Nap jutalomkeret pályázatot 180.000 Ft-tal és 4.000 Ft saját tevékenységre adott jutalommal.

59/2012 (III.19) számú választmányi határozat: Az ELTE TTK HÖK Választmánya 9 igen szavazattal egyhangúan támogatta a *Tétékás Nyúz 44.félévfolyan 3. szám* jutalomkeret pályázatot 60.100 Ft-tal.

60/2012 (III.19) számú választmányi határozat: Az ELTE TTK HÖK Választmánya 9 igen szavazattal egyhangúan támogatta a Tétékás Nyúz archívum jutalomkeret pályázat visszaküldését formai hiba miatt.

61/2012 (III.19) számú választmányi határozat: Az ELTE TTK HÖK Választmánya 10 igen szavazattal egyhangúan támogatta a Földes Felező jutalomkeret pályázatot 28.000 Ft-tal.

62/2012 (III.19) számú választmányi határozat: Az ELTE TTK HÖK Választmánya megválasztotta 9 igen és 1 nem szavazattal Hajdu Vivient és 10 igen szavazattal Sáfár Evelint a Földrajz és földtudomány Intézeti Tanács tagjának.

**A jegyzőkönyvet hitelesítette:**

Szellák Zsanett Titanilla Dukán András Ferenc

**Titkár Elnök**

**ELTE TTK HÖK ELTE TTK HÖK**